Hotel Alfa

Den Hotel Alfa ass en Hotel am Art-Deco-Stil am Garer Quartier, op der Garer Plaz, an der Stad Lëtzebuerg. E gouf 1930, no Pläng vum Léon Bouvart (1883-1933) vum Entreprener Alfred Lefèvre (1866-1958) gebaut.Cf. Scuto 1995: 64.

Enn 1944 hunn ë. a. d'Genereel Patton, Bradley an Eisenhower dra logéiert.Cf. Scuto 1995: 65.

D'Gebai gouf an den 1970er Jore renovéiert, an dann nees an de spéiden 1990er/fréien 2000er. Dobäi gouf ë. a. den Daach ausgebaut. Den Hotel gouf bis 2017, als Mercure Grand Hotel Alfa Luxembourg, vun der Hotelschaîne Mercure bedriwwen, déi zum Accor-Grupp gehéiert.

Am Mäerz 2017 huet wéinst Meenungsverschiddenheeten tëscht dem Proprietär, engem Schwäizer Konsortium, an dem Locataire, engem Lëtzebuerger Immobiliegrupp, de Sous-locatiare Accor Belsch de Bail mat Alfa Hotel gekënnegt, an den Hotel gouf zougemaach."Alfa-Hotel schließt: 'Eine Katastrophe für das Personal'." wort.lu, 16. Mäerz 2017 um 19:51.

Am Abrëll/Mee 2019 huet de Proprietär e Kontrakt mat der Hotelschaîne Marriott ënnerschriwwen, déi, no Moderniséierungsaarbechten, d'Gebai exploitéiere soll."Hotel Alfa wird wiederbelebt." wort.lu, 03.05.2019. 

Dës Aarbechten, déi méi laang gedauert hu wéi ufanks geplangt, koume Mëtt 2025 op en Enn, sou dass den Hotel  ënnert dem Numm Luxembourg Marriott Hotel Alfa nees opgoe konnt."Hotel Alfa: Modernes Hotel in historischer Kulisse." wort.lu, 13.05.2025.

An der Brasserie vum Hotel sinn eng Rëtsch Molereie vum Julien Lefèvre, dem Jong vum Alfred Lefève, ze gesinn. Si stelle verschidde Lëtzebuerger Landschaften duer (Minett, Musel, Éislek a Guttland).Promenade architecturale au Quartier de la Gare (Broschür, S.6.)

Den Hotel Alfa steet zanter dem 14. Mee 1991 op der Lëscht vum Zousazinventaire vun de klasséierte Monumenter.

 Literatur 
 Scuto, Denis, 1995. "Un soupçon d'Amérique". S.63-66 in: Lorang, Antoinette & Denis Scuto, 1995. La maison d'en face - Das Haus nebenan. Éditions Le Phare.

 Kuckt och 
 Lëscht vun den nationale Monumenter an der Gemeng Lëtzebuerg

 Um Spaweck 

Kategorie:Gebaier an der Stad Lëtzebuerg
Kategorie:Bauwierker 1930
Kategorie:Klasséiert Monumenter an der Gemeng Lëtzebuerg
Kategorie:Garer Quartier (Stad Lëtzebuerg)
Alfa
Kategorie:Art-Deco-Architektur zu Lëtzebuerg